Markaziy bank 3 martdan valutalarning so‘mga nisbatan yangi qiymatini belgiladi. Unga ko‘ra dollarning rasmiy kursi 12,44 so‘mga tushib, bir dollar 9513,84 so‘mni tashkil qildi. Yevro kursi 159,66 so‘mga ko‘tarilib, 10 489,01 so‘mga teng bo‘ldi. O‘z navbatida rubl kursi 6,97 so‘mga arzonlashgan va 1 rubl 141,85 so‘mga teng bo‘lgan. Qayd etish kerakki, O‘zbekistonda dollarning rasmiy kursi ketma-ket beshinchi hafta pasaymoqda. O‘tgan haftada rasmiy kurs 2,21 so‘mga tushib, bir dollar 9526,28 so‘mni tashkil qilgan, yevro kursi esa 10 so‘mga ko‘tarilib, 10 329,35 so‘mga teng bo‘lgandi.